পকসো মামলায় শর্তসাপেক্ষে জামিন পেলেন বিকাশ মিশ্র

কলকাতা: পকসো মামলায় (POCSO) শর্তসাপেক্ষে জামিন পেলেন বিকাশ মিশ্র (Bikash Mishra) । তাঁর বিরুদ্ধে উঠেছিল পকসো (POCSO) ধারায় মামলা। সেই মামলার বিরুদ্ধে কলকাতা হাইকোর্টে (Calcutta Highcourt) দ্বারস্থ হয়েছিলেন তিনি। তাঁর বিরুদ্ধে ওঠা পকসো আইনে মামলা ভিত্তিহীন বলে দাবি করেন তিনি। বিকাশ মিশ্রর সেই আর্জিই মঞ্জুর করল আদালত। সোমবার কলকাতা হাইকোর্টে বিচারপতি অরিজিৎ বন্দোপাধ্যায় এবং বিচারপতি অপূর্ব সিনহা রায়ের ডিভিশন বেঞ্চে এই মামলার শুনানি হয়। সেখানেই শর্তসাপেক্ষে জামিন দেওয়া হয় তাঁকে।

সোমবার কলকাতা হাইকোর্টে এই মামলার শুনানি ছিল, আর সেখানেই অভিযুক্ত বিকাশ মিশ্রর আইনজীবী তিনি বলেন, তাঁর মক্কেলের বিরুদ্ধে মিথ্যে মামলা দায়ের করা হয়েছে। পারিবারিক সংক্রান্ত মামলায়, তাঁকে ইচ্ছাকৃত ভাবে ফাঁসানো হয়েছে বলে দাবি করেন আইনজীবী। এমনকি আইনজীবী অভিযোগ করেন, এতদিন পুলিশ এই ঘটনার তদন্ত করছে কিন্তু কোন প্রমাণ্য নথি জমা দিতে পারেনি পুলিশ। কালীঘাট থানায় তাঁর বিরুদ্ধে অভিযোগ দায়ের হওয়ার পর তাঁকে গ্রেফতার করা হয়।

আরও পড়ুন: মেদিনীপুর মেডিক্যাল কাণ্ডে সিআইডি তদন্ত, নির্দেশ মুখ্যমন্ত্রীর

উল্লেখ্য, কয়লা ও গরু পাচার মামলায় বিকাশ মিশ্রকে গ্রেফতার করেছিল পুলিশ। তারপরেই নাবালিকাকে যৌন হেনস্থার অভিযোগ ওঠে বিনয় মিশ্রর ভাই বিকাশ মিশ্রর বিরুদ্ধে। পকসো সহ একাধিক ধারায় তাঁর বিরুদ্ধে রুজু করা হয় মামলা। নাবালিকাকে হেনস্থার অভিযোগে করেন খোদ বিনয় মিশ্রর স্ত্রী। আর তারপর সেই নিয়ে রহস্য দানা বাঁধে।

তবে এই অভিযোগের ভিত্তিতে কোন প্রমাণ পাওয়া যায়নি বিকাশের বিরুদ্ধে। তাই আজ কলকাতা হাইকোর্টের তরফ থেকে শর্তসাপেক্ষে জামিন দেওয়া হল বিকাশ মিশ্রকে পকসো আইন মামলায়।

দেখুন অন্য খবর